b'\n_START_ARTICLE_\nPti\xc4\x8dja gripa\n_START_PARAGRAPH_\nPti\xc4\x8dja gripa (aviarna influenca) je zelo nalezljiva virusna bolezen, ki lahko prizadene vse vrste ptic, nekatere vrste virusa pa se lahko prenesejo tudi na druge \xc5\xbeivali in \xc4\x8dloveka. Prvi\xc4\x8d so jo zaznali v Italiji v za\xc4\x8detku dvajsetega stoletja, danes je poznana po celem svetu. Najpogosteje jo prena\xc5\xa1ajo divje \xc5\xbeivali, ki lahko oku\xc5\xbeijo doma\xc4\x8do, gojeno perutnino. Virus se raz\xc5\xa1irja po zraku, vodi ali z dotikom, ni pa nobenih dokazov, da virus pre\xc5\xbeivi v dobro kuhanem/pe\xc4\x8denem mesu. Inkubacijska doba je tri do pet dni, oku\xc5\xbeene \xc5\xbeivali poginejo v nekaj dneh._NEWLINE_\xc4\x8cloveku najbolj nevarna vrsta virusa, ki bi lahko postal povzro\xc4\x8ditelj pandemije, ima oznako H5N1._NEWLINE_Bolezen je bila najbolj pogosta na Daljnem vzhodu, kjer so do srede februarja 2006 zabele\xc5\xbeili devetdeset \xc4\x8dlove\xc5\xa1kih \xc5\xbertev in mnogo pobite perutnine. V letu 2005 se je bolezen pojavila tudi v Evropi in sicer v Romuniji, Rusiji, Tur\xc4\x8diji, v Zdru\xc5\xbeenem kraljestvu in na Hrva\xc5\xa1kem. Dr\xc5\xbeave Evropske skupnosti, vklju\xc4\x8dno s Slovenijo, so sprejele potrebne preventivne ukrepe._NEWLINE_Slovenski Nacionalni veterinarski in\xc5\xa1titut je 12. februarja 2006 sporo\xc4\x8dil, da so odkrili virus pti\xc4\x8dje gripe pri labodu, najdenem 9. februarja na obre\xc5\xbeju Drave v Koblerjevem zalivu v Mariboru. 15. februarja je cela Slovenija postala obmo\xc4\x8dje visokega tveganja. 17. februarja so Britanci potrdili, da je bil najden labod oku\xc5\xbeen z najnevarnej\xc5\xa1o vrsto virusa pti\xc4\x8dje gripe (H5N1).'